Surat Al-Hijr (bahsa Arab: الحجر‎, Al-Hijr, ""Al-Hijr"") nakeuh surat keu-15 lam Al-Qur'an nyang jeumeulah ayatjih nakeuh 99 ayat. Surat nyoe geubôh lam keulompok surat-surat Makkiyah. Al-Hijr nakeuh nan saboh gunong nyang bak gunong nyan jiduek kawôm Tsamud nyang jameun teumpat nyan na di da'irah antara Madinah ngön Syam. Nan surat nyoe neupeunan ngön nan gunong nyan saweub lam surat nyoe na neuriwayat bhah kawôm Tsamud nyang neupeuancô lé Allah. Lam surat nyoe na neuriwayat cit hudép kawôm Nabi Luth ngön kawôm Nabi Syu'aib.